sagorsarker/bangla-wikipedia huggingface dataset:
ভিডিও

ভিডিও হলো একটি ইলেক্ট্রনিক্স মাধ্যম। যার মাধ্যমে রেকর্ডিং, অনুলিপি, দেখা, সম্প্রচার এবং চলন্ত চাক্ষুস মাধ্যম। ভিডিও প্রথম আবিষ্কৃত হয়েছিল যান্ত্রিক টেলিভিশন সিস্টেমের জন্য। যা খুবই শীগ্রই ক্যাথোড রে টিউব (CRT) প্রযুক্তির জন্য। তার পরেই তা বিভিন্ন ধরনের ফ্লাট প্যানেল ডিসপ্লতে হয়।
ভিডিও সিস্টেম কয়েকটা মানের উপর নির্ভর করে যা হলো, Display resolution, aspect ratio, refresh rate, color capabilities এবং আরো অনেক।
ভিডিও চিত্র পূর্বে বেশকিছু ছবি দ্রুত রিলে ঘুরিয়ে প্রদর্শন করা হতো, তবে প্রযুক্তির বদৌলতে এখন একই কাজ ডিজিটাল ক্যামেরা গুলোর অভ্যন্তরে হয়ে পূর্নাঙ্গ ভিডিও ফাইল আমরা পেয়ে থাকি।
বর্তমানে ভিডিওর আন্তর্জাতিক ফরম্যাট ব্যবহৃত হয় তাছাড়াও ভিডিওর বেশকিছু রেজুলেশন এর মাত্রাও রয়েছে। যে ভিডিওতে রেজুলেশনের মাত্রা যত বেশি সে ভিডিও তত মসৃণ ও ঝকঝকে। 
বর্তমান বিশ্বে ভিডিও তৈরিকে পেশা হিসেবে গ্রহণ করেছে অনেকেই। 
ভিডিও প্রথম আবিষ্কৃত হয়েছিল যান্ত্রিক টেলিভিশন সিস্টেমের জন্য। যা খুবই শীগ্রই ক্যাথোড রে টিউব (CRT) প্রযুক্তির জন্য। তার পরেই তা বিভিন্ন ধরনের ফ্লাট পেনেল ডিসপ্লের ও বিভিন্ন নতুন উদ্ভাবিত ডিসপ্লেতে প্রদর্শন করা যায়।
দৃষ্টিভ্রম

দৃষ্টিভ্রম (এছাড়াও দৃশ্যভ্রমও বলা হয় ) হল দর্শন ইন্দিয় দ্বারা সৃষ্ট একটি ভ্রম এবং যার দৃশ্যমান উপলব্ধি বাস্তবতা থেকে আলাদা মনে হয়। বিভিন্ন রকম ভ্রম দেখা যায়; তাদের শ্রেণীকরণ কঠিন কারণ বেশিরভাগ ক্ষেত্রেই তাদের অন্তর্নিহিত কারণটি স্পষ্ট হয় না তবে রিচার্ড গ্রেগরির প্রস্তাবিত একটি শ্রেণিবিভাগ রয়েছে । এটির মতে, দৃষ্টিভ্রমের তিনটি প্রধান শ্রেণী রয়েছে: শারীরিক, শারীরবৃত্তীয় এবং জ্ঞানীয় বিভ্রম, এবং প্রতিটি শ্রেণিতে চারটি উপশ্রেণী রয়েছে: অস্পষ্টতা, বিকৃতি, আপার্তবৈপরীতা, এবং কল্পনা। একটি শারীরিক বিকৃতির একটি উদাহরণ জল জলের মধ্যে অর্ধনিমজ্জিত একটি দণ্ডের বেঁকে যাওয়া;শারীরবৃত্তীয় আপার্তবৈপরীতার একটি উদাহরণ হল গতির পরপ্রতিক্রিয়া (যেখানে নড়াচড়া সত্ত্বেও অবস্থান অপরিবর্তিত থাকে)। একটি শারীরবৃত্তীয় কল্পনার উদাহরণ হল পরছবি (একটি ছবি কিছুক্ষন দেখার পরে ওই ছবি থেকে চোখ সরিয়ে নিলেও ছবিটি দৃষ্টিতে আটকে থাকে) । তিনটি সাধারণ জ্ঞানীয় বিকৃতি হল পোঞ্জো, পোগেনেন্ডরফ এবং মুলার-লিয়ার বিভ্রম। শারীরিক বিভ্রম শারীরিক পরিবেশ দ্বারা সৃষ্ট হয়, যেমন জলের দৃশীয় বৈশিষ্ট্য দ্বারা। শারীরবৃত্তীয় বিভ্রম চোখ বা , দর্শন ইন্দিয় দ্বারা সৃষ্টি হয় যেমন একটি নির্দিষ্ট স্নায়ুর অত্যধিক উদ্দীপনার প্রভাব থেকে উদ্ভূত। জ্ঞানীয় দৃষ্টিভ্রম অচেতন অন্তর্দৃষ্টির ফলাফল এবং সম্ভবত যারা সবচেয়ে বেশি পরিচিত।
বিকারগত বিভ্রমগুলি শরীরে রোগগত বা বিকারগত পরিবর্তনের ফলে পরিবেশের ঘটনাগুলিকে অনুভব করার ক্ষমতার পরিবর্তন ঘটলে হয়। এগুলি নিয়ে দৃষ্টিক ভ্রম (হ্যালুসিনেশন) এ আলোচনা করা হয়েছে।
একটি পরিচিত ঘটনা হলো , পরিষ্কার অনাদ্র আবহাওয়াতে পাহাড় পর্বত অনেক কাছে আছে বলে মনে হয়। এর কারণ হলো , কুয়াশা হলো দূরে অবস্থিত বস্তুর তিমাত্রিক ছবি গঠনে মস্তিষ্কের সূত্র।
শারীরিক বিভ্রমের প্রথম শ্রেণীর উদাহরণ হলো , জলে অর্ধনিমজ্জিত দণ্ড বাঁকা মনে হয় এবং এই ঘটনাটি টলেমি আনুমানিক ১৫০ খ্রিষ্টাব্দে ব্যাখ্যা দেন। এই ভ্রমটি হলো অন্যতম একটি প্রাথমিক দৃষ্টিভ্রম।
ক্লিক সমস্যা

কম্পিউটার বিজ্ঞানে, ক্লিক সমস্যাটি গ্রাফের মধ্যে ক্লিকগুলি (শীর্ষ বিন্দুগুলোর উপসেট, একে অপরের সাথে পরিচিত, সম্পূর্ণ সাবগ্রাফ নামেও পরিচিত) খুঁজে বের করার গণনা সংক্রান্ত সমস্যা। কোন ক্লিকগুলিতে এটি নির্ভর করে এবং বিভিন্ন ক্লিক সম্পর্কে কোন তথ্য পাওয়া উচিত তা নির্ভর করে বিভিন্ন সূত্র রয়েছে। ক্লিক সমস্যাগুলির সাধারণ সূত্রগুলির মধ্যে সর্বাধিক ক্লিক (সম্ভাব্য সর্বাধিক সংখ্যক শীর্ষগুলির সাথে একটি ক্লিক) খুঁজে বের করা, ওজনযুক্ত গ্রাফে সর্বাধিক ওজন ক্লিক খুঁজে পাওয়া, সর্বোচ্চ ক্লিকগুলি (যেগুলি বড় করা যাবে না) তালিকাভুক্ত করা এবং সিদ্ধান্তের সমস্যা সমাধান করা একটি গ্রাফে প্রদত্ত আকারের চেয়ে বৃহৎ ক্লিক রয়েছে কিনা তা পরীক্ষা করা।
বাস্তব বিশ্বের সেটিং-এর মধ্যে নিম্নলিখিত ক্লিক সমস্যা উদ্ভূত হয়। একটি সামাজিক নেটওয়ার্ক বিবেচনা করুন, যেখানে গ্রাফের শীর্ষ বিন্দুগুলো লোকেদের প্রতিনিধিত্ব করে এবং গ্রাফের প্রান্তগুলি পারস্পরিক পরিচিতি উপস্থাপন করে। তারপরে একটি ক্লিক এমন লোকেদের একটি উপসেটকে প্রতিনিধিত্ব করে যারা সবাই একে অপরকে জানে, এবং ক্লিকগুলো খোঁজার এলগরিদমগুলো পারস্পরিক বন্ধুদের এই গ্রুপ আবিষ্কার করতে ব্যবহার করা যেতে পারে। সামাজিক নেটওয়ার্কে তার অ্যাপ্লিকেশনগুলির পাশাপাশি, বায়োইনফরম্যাটিক্স, কম্পিউটেশনাল রসায়ন এবং গতি বিভাগে ক্লিক সমস্যাটির অনেকগুলি ব্যবহার রয়েছে।
ক্লিক সমস্যার অধিকাংশ সংস্করণগুলো কঠিন। ক্লিক সিদ্ধান্ত সমস্যা এনপি সম্পূর্ণ (কার্প এর ২১ এনপি সম্পূর্ণ সমস্যা)। সর্বাধিক চক্র খুঁজে পেতে স্থির-পরামিতি intractable এবং আনুমানিক কঠিন উভয় সমস্যা। এবং সর্বোচ্চ ক্লিকগুলো তালিকাভুক্ত করার জন্য সূচকীয় সময়গুলির প্রয়োজন হতে পারে সেখানে সূচকগুলি সর্বোচ্চ অনেক ক্লিকে উপস্থিত রয়েছে। অতএব, ক্লিক সমস্যা সম্পর্কে বেশিরভাগ তত্ত্ব বিশেষ ধরনের গ্রাফ চিহ্নিত করার জন্য নিবেদিত, যা আরো দক্ষ অ্যালগরিদমগুলয়কে সত্য বলে স্বীকার করে, বা গণনার বিভিন্ন মডেলগুলিতে সাধারণ সমস্যাগুলির গণনা সংক্রান্ত অসুবিধাটি প্রতিষ্ঠার জন্য।
ইলোরা গহর

তাসউইন গহর (স্ক্রিন নাম ইলোরা গহর) হলেন একজন বাংলাদেশী চলচ্চিত্র এবং টেলিভিশন অভিনেত্রী। তিনি মূলত একজন শিশুশিল্পী হিসেবে তিনি তার কর্মজীবন শুরু করেছিলেন। ১৯৭৯ সালের "সূর্য দীঘল বাড়ী" চলচ্চিত্রে শিশু চরিত্রে অভিনয়ের সুবাদে তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।
১৯৭৯ সালে সূর্য দীঘল বাড়ী চলচ্চিত্রে অভিনয়ের মাধ্যমে তিনি অভিনয় শুরু করেন। তিনি প্রথম নাটকে অভিনয় করেন আব্দুল্লাহ আল মামুনের রচনা ও আতিকুল হক চৌধুরীর প্রযোজনায় ‘তুমি সেই প্রজাপতি’তে। ১৯৮৯ সালে বিটিভিতে এ দুজনের রচনা ও প্রযোজনায় অভিনয় করেন ‘অসময়ের অতিথি’ নাটকে অভিনয় করে দীর্ঘ বিরতি নেন। দীর্ঘ বিরতি শেষে মোস্তফা সরওয়ার ফারুকীর ‘চড়ুইভাতি’ নাটক ও‘ব্যাচেলর’ ছবিতে অভিনয়ের মধ্যদিয়ে আবার ফিরে আসেন।
নাগরিকত্ব

নাগরিকত্ব বা নাগরিকতর হলো কোনো সার্বভৌম রাষ্ট্র বা জাতির একজন আইনস্বীকৃত সদস্য হিসেবে পাওয়া কোনো ব্যক্তির পদমর্যাদা। অন্যভাবে যেকোন অঞ্চলের অধিবাসীর সে অঞ্চলে বসবাস করার স্বীকৃতি ও তা স্বরূপ যেসব সুবিধা ও দায়িত্ব বর্তায় তার সামষ্টিকরূপকে নাগরিকতা বলে। একজন ব্যক্তির একাধিক নাগরিকত্ব থাকতে পারে। যদি কোনো ব্যক্তির কোনো দেশেরই নাগরিকত্ব না থাকে তবে তাকে রাষ্ট্রহীন বলা যায়। যখন কেউ রাষ্ট্রের সীমানায় অবস্থান করে এবং তার নাগরিকত্ব সম্পর্কে কোনো স্পষ্ট ধারণা পাওয়া যায় না তখন তাকে বলা হয় বর্ডার-ল্যান্ডার। 
ইংরেজিতে জাতীয়তাকে প্রায়শই নাগরিকত্বের সমার্থক হিসেবে ধরা হয়, বিশেষ করে আন্তর্জাতিক আইনে। যদিও কখনো কখনো এই শব্দটি দ্বারা কোনো একটি জাতির সদস্য হিসেবেও বোঝানো হয়ে থাকে। কিছু কিছু দেশ, যেমন, মার্কিন যুক্তরাষ্ট্র বা যুক্তরাজ্যে নাগরিকত্ব এবং জাতীয়তা ভিন্ন অর্থ প্রকাশ করে।
প্রত্যেক দেশেরই নিজস্ব নীতি, বিধান এবং মানদন্ড রয়েছে যার মাধ্যমে একজন ব্যক্তিকে নাগরিক হিসেবে আখ্যায়িত করা যায়। একজন ব্যক্তিকে কয়েকটি বিষয়ের ভিত্তিতে নাগরিক হিসেবে অভিহিত করা যায় বা তাকে নাগরিকত্ব দেয়া যায়। সাধারণত একজন ব্যক্তি জন্মের মাধ্যমে সরাসরি একটি দেশের নাগরিক হয়ে যায়, আর অন্যান্য বিষয়গুলোর ক্ষেত্রে আবেদন করার প্রয়োজন পড়ে।
অনেক চিন্তাবিদ নাগরিকত্বের ধারণার উৎস হিসেবে প্রাচীন গ্রিসের নগররাষ্ট্রকে নির্দেশ করেন অনেকে।
মূলগ্রাম

মূলগ্রাম ভারতের পশ্চিমবঙ্গ রাজ্যের একটি শহর। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭১ কিলোমিটার দূরে অবস্থিত।
গ্রামটি বৈঁচি স্টেশন থেকে ৪ কিলোমিটার দূরে।
২০১১ আদমশুনানি অনুসারে এই শহরটির জনসংখ্যা ৮১৩। এখানে গড় স্বাক্ষরতার হার ৭৯.১৩%।
এই গ্রামটি কালীপূজার জন্য বিখ্যাত।
পীড়াগ্রাম

পীড়াগ্রাম ভারতের পশ্চিমবঙ্গ রাজ্যের একটি গ্রাম। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭৮ কিলোমিটার দূরে অবস্থিত।
২০১১ আদমশুনানি অনুসারে এই গ্রামটির জনসংখ্যা ১২২৩ এখানে গড় স্বাক্ষরতার হার ৭৬.২৬%।
এই গ্রামটি হনুমান পুজার জন্য বিখ্যাত।
আলফ্রেড আর্চার

আলফ্রেড জার্মান আর্চার (; জন্ম: ৬ ডিসেম্বর, ১৮৭১ - মৃত্যু: ১৫ জুলাই, ১৯৩৫) সারের রিচমন্ড আপোন টেমস এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেন আলফ্রেড আর্চার। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারির ব্যাটসম্যান হিসেবে খেলতেন তিনি।
১৮৯৮-৯৯ মৌসুম থেকে ১৯০৩ সাল পর্যন্ত আলফ্রেড আর্চারের প্রথম-শ্রেণীর খেলোয়াড়ী জীবন চলমান ছিল। উইকেট-রক্ষক হিসেবে সর্বদাই নিজেকে প্রতিদ্বন্দ্বিতায় অবতীর্ণ করতেন। ১৮৯৮-৯৯ মৌসুমে লর্ড হক একাদশের সদস্যরূপে দক্ষিণ আফ্রিকা গমন করেন। এ সফরেই তিনি তার একমাত্র টেস্টে অংশ নিয়েছিলেন। এটিই তার প্রথম-শ্রেণীর ক্রিকেটে প্রথমবারের মতো অংশগ্রহণে ছিল। এছাড়াও ১৮৯৭ থেকে ১৯০০ ও ১৯০৩ সালে যথাক্রমে ইনকগনিটি ও আই জিঙ্গারির পক্ষে খেলেছিলেন।
হেইলিবারির বিদ্যালয় জীবনে প্রথম একাদশ দলের পক্ষে খেলতে পারেননি। এরপর, মেরিলেবোন ক্রিকেট ক্লাব ও মাইনর কাউন্টিতে শ্রপশায়ার দলের পক্ষে খেলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১ এপ্রিল, ১৮৯৯ তারিখে কেপ টাউনে স্বাগতিক দক্ষিণ আফ্রিকার বিপক্ষে টেস্ট ক্রিকেটে প্রথম খেলেন। এটিই তার একমাত্র টেস্টে অংশগ্রহণ ছিল। সিরিজের দ্বিতীয় টেস্টে প্রতিপক্ষীয় দক্ষিণ আফ্রিকান ক্রিকেটার উইলিয়াম শ্যাল্ডার্স, আলবার্ট পাওয়েল, ফ্রেডরিক কাইস ও চার্লস প্রিন্সের সাথে একযোগে অভিষেক ঘটে তার। খেলায় তিনি প্রথম ইনিংসে ৭ রান তুলে বোনর মিডলটনের বলে আলবার্ট পাওয়েলের কটে বিদেয় নেন। তবে, দ্বিতীয় ইনিংসে কার্যকরী অপরাজিত ২৪ রান তুলেছিলেন। ঐ খেলায় ইংল্যান্ড ২১০ রানের ব্যবধানে জয়ী হয় ও ২-০ ব্যবধানে সিরিজ জয় করে।
উইকেট-রক্ষক হিসেবে খেললেও টেস্ট ক্রিকেটে উইকেট-রক্ষণে কিংবা বল হাতে নিয়ে সফলতার স্বাক্ষর রাখতে পারেননি। দশ নম্বরে ব্যাটিংয়ে নামতেন। সামগ্রিকভাবে তার খেলোয়াড়ী জীবন মোটেই উল্লেখযোগ্য ছিল না।
১৫ জুলাই, ১৯৩৫ তারিখে ৬৩ বছর বয়সে সাসেক্সের সীফোর্ড এলাকায় আলফ্রেড আর্চারের দেহাবসান ঘটে।
গয়ঘর খোজার মসজিদ

গয়ঘর মসজিদ, () এছাড়া গয়ঘর ঐতিহাসিক খোজার মসজিদ নামেও পরিচিত, মৌলভীবাজার সদর উপজেলার মোস্তফাপুর ইউনিয়নের গয়ঘর গ্রামে অবস্থিত একটি প্রাচীন মসজিদ। বাংলার সুলতান শামসুদ্দীন ইউসুফ শাহের শাসনামলে ১৪৭৬ সালে একটি ছোট পাহাড়ের উপরে এটি নির্মাণ করা হয় এবং পরবর্তীতে আফগান নেতা ও মুগলদের প্রতিপক্ষ খাজা উসমানের নামে নামকরণ করা হয়।
স্থানীয় গ্রামবাসীদের মতে, যখন মসজিদটি নির্মাণ করা হয়েছিল, তখন এলাকাটি ঘন বনভূমিতে আবদ্ধ ছিল এবং বাঘের আনাগোনা ছিল। আজ পর্যন্ত, মসজিদের ভিতর পূর্ব স্তম্ভে বাঘের পায়ের তিনটি চিহ্ন বিদ্যমান। শামসুদ্দীন ইউসুফ শাহের শাসনামলে মুসা ইবনে হাজী আমীর ও স্থানীয় মন্ত্রী (সম্ভবত ফৌজদার) মজলিস আলম ১৪৭৬ সালে মসজিদটি নির্মাণ করেন। ১৫৯৩ সালে মুঘল বাংলার সুবাহদার, মানসিংহের বিরুদ্ধে আফগান বিদ্রোহের পরে খাজা উসমান নামে একটি আফগান গাজি এই মসজিদে আশ্রয় নেয়।
১৯৩০ দশকের শেষের দিকে আজম শাহ নামের একজন পণ্ডিত মসজিদের কাছে বাস করেছিলেন। ১৯৪০ সালে মূল গম্বুজটি পৃথক হয়ে পড়ে এবং আজম শাহ নতুন গম্বুজ নির্মাণের জন্য অর্থোপার্জন করেন, এবং তিনি বানিয়াচং এর ইসমাইল মিস্ত্রির সাথে সফলভাবে নির্মাণকাজ সম্পন্ন করেন। ১৯৬০ সালে মসজিদটি আবার নতুন করে সংস্কার করা হয়। আজম শাহের প্রস্থান করার পর, এটি আবার ভেঙ্গে পড়ে এবং গাছ-লতাপাতায় ছেয়ে যায়।
মসজিদের গম্বুজটি সাদা টাইলের এবং ১৮ ফুট লম্বা। ৩টি বড় দরজা পাশাপাশি ৬টি ছোট দরজা আছে। ভবনের অভ্যন্তরের পূর্ব স্তম্ভে বাঘের পায়ের চিহ্ন রয়েছে। ছাদের কাছাকাছি, একটি ফুলের নকশাসহ একটি আরবি শিলালিপি আছে।
পাল্লা রোড রেলওয়ে স্টেশন

পাল্লা রোড রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। পাল্লা রোড রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় দুর্গাপুর এক্সপ্রেসওয়ে (এনএইচ-২), পাল্লা রোড এ অবস্থিত। স্টেশনটি পাল্লা রোড এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৭৮ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। পাল্লা রোড রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-১৯৬৬ সালে বিদ্যুৎকৌশল করা হয়েছিল।
নবাব আলী আব্বাছ খান

<nowiki> </nowiki>নবাব আলী আব্বাছ খান (জন্ম: ২৬ ডিসেম্বর ১৯৫৮) তিনি একজন বাংলাদেশী রাজনীতিবিদ ও সাবেক সংসদ সদস্য।
নবাব আলী আব্বাছ খানের জন্ম ২৬ ডিসেম্বর ১৯৫৮। তার পিতার নাম নবাব আলী সাফদার খান। পৃত্থিমপাশা জমিদার পরিবারে জন্মগ্রহণ করেন। তিনি মৌলভীবাজার-২ (কুলাউড়া উপজেলা- কমলগঞ্জ আংশিক)) আসনে জাতীয় পার্টি থেকে ১৯৮৮, ১৯৯১ ও ২০০৮ সালে জাতীয় সংসদ নির্বাচনে লাঙ্গল মার্কায় নির্বাচন করে নির্বাচিত সংসদ সদস্য। নওয়াব আলী আব্বাস খান পেশায় জজ আদালতের প্রবীণ আইনজীবী
ব্যাসিল গ্রীভ

ব্যাসিল আর্থার ফায়ারব্র্যাস গ্রীভ (; জন্ম: ২৮ মে, ১৮৬৪ - মৃত্যু: ১৯ নভেম্বর, ১৯১৭) মিডলসেক্সের কিলবার্ন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম ফাস্ট বোলিংয়ে পারদর্শী ছিলেন ব্যাসিল গ্রীভ।
১৮৮৮-৮৯ মৌসুমে প্রথম-শ্রেণীর ক্রিকেটে ব্যাসিল গ্রীভ অংশগ্রহণ করেছিলেন। হ্যারো স্কুলে অধ্যয়ন শেষে কেমব্রিজের ট্রিনিটি কলেজে পড়াশুনো করেন। সাধারণমানের ক্লাব ক্রিকেটারের চেয়ে তার ক্রীড়াশৈলী ভালো ছিল না। হ্যারো ও মেরিলেবোন ক্রিকেট ক্লাবে থাকাবস্থায় উদ্বোধনী বোলার হিসেবে চমৎকারভাবে মিডিয়াম পেস বোলিং করতে পারতেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ব্যাসিল গ্রীভ। ১২ মার্চ, ১৮৮৯ তারিখে পোর্ট এলিজাবেথে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে প্রথম খেলেন। এরপর, ২৫ মার্চ, ১৮৮৯ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত দুই টেস্টে তিনি বোলিং করার সুযোগ পাননি। ১৮৮৮-৮৯ মৌসুমে স্প্রিংবকদের বিপক্ষে প্রতিপক্ষের তুলনায় পূর্ণাঙ্গ শক্তিমত্তার দল প্রেরণের কথা বলা হলেও ঐ দলটি দূর্বলমানের কাউন্টি দলের বেশি ছিল না। তাসত্ত্বেও সফরকারী ইংরেজ দল বেশ স্বাচ্ছন্দ্যেই জয় পায়।
মেজর ওয়ারটনের নেতৃত্বে ১৮৮৯ সালে ইংরেজ দল দক্ষিণ আফ্রিকা গমন করে। অংশগ্রহণকৃত খেলা দুটি দক্ষিণ আফ্রিকার মাটিতে প্রথম দুইটি প্রথম-শ্রেণীর ক্রিকেট খেলা ছিল। দক্ষিণ আফ্রিকার পক্ষে বার্নার্ড ট্যানক্রেড, আর্থার অশি, চার্লস ভিন্টসেন্ট, ফিলিপ হাচিনসন, ওয়েন ডানেল, উইলিয়াম মিল্টন, রবার্ট স্টুয়ার্ট, ফ্রেড স্মিথ, চার্লি ফিনলাসন, গাস কেম্পিস ও ব্যাসিল গ্রীভ এবং ইংল্যান্ডের পক্ষে ফ্রাঙ্ক হার্ন, মন্টি বাউডেন, স্যার অব্রে স্মিথ, সম্মানীয় চার্লস কভেন্ট্রি ও আর্নল্ড ফদারগিলের একযোগে অভিষেক পর্ব সম্পন্ন হয়েছিল। খেলায় তিনি অপরাজিত ১৪* ও অপরাজিত ১২* রান করেন। ঐ খেলায় তার দল ৮ উইকেটে জয়লাভ করে দুই টেস্টের গড়া সিরিজে ১-০ ব্যবধানে এগিয়ে যায়।
ক্রিকেট খেলা থেকে অবসর গ্রহণের পর মদের ব্যবসায়ে জড়িত ছিলেন। ১৯ নভেম্বর, ১৯১৭ তারিখে ৫৩ বছর বয়সে সাসেক্সের ইস্টবোর্ন এলাকায় ব্যাসিল গ্রীভের দেহাবসান ঘটে। ক্রিকেট বিশ্বে তার অবদানকে স্বীকৃতি দিতে উইজডেনে তার মৃত্যুতে তিন বাক্যের স্মরণিকা প্রকাশ করে। তবে, এতে ইংল্যান্ডের পক্ষে তার অংশগ্রহণের কথা তুলে ধরা হয়নি।
ড্যান টেলর

ড্যানিয়েল টেলর (; জন্ম: ৯ জানুয়ারি, ১৮৮৭ - মৃত্যু: ২৪ জানুয়ারি, ১৯৫৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন ড্যান টেলর।
১৯০৭-০৮ মৌসুম থেকে ১৯১৯-২০ মৌসুম পর্যন্ত ড্যান টেলরের প্রথম-শ্রেণীর খেলোয়াড়ী জীবন চলমান ছিল। বামহাতি মাঝারিসারির ব্যাটসম্যান ড্যান টেলর দক্ষিণ আফ্রিকার বিখ্যাত টেস্ট ক্রিকেটার ও অধিনায়ক হার্বি টেলরের জ্যেষ্ঠ ভ্রাতা ছিলেন। ড্যান টেলর মাঝে-মধ্যে প্রথম-শ্রেণীর ক্রিকেটে অংশ নিতেন। এক যুগের অধিক সময়ে মাত্র এগারোটি প্রথম-শ্রেণীর ক্রিকেট খেলায় যুক্ত ছিলেন।
কেবলমাত্র ১৯১২-১৩ মৌসুমে নাটালের পক্ষে নিয়মিত খেলেছেন। পরের মৌসুমে আর একটি খেলায় অংশ নিয়েছিলেন। মাত্র একবার পঞ্চাশোর্ধ্ব ইনিংস খেলেছেন তিনি।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ড্যান টেলর। মহান যুদ্ধের পূর্বে ১৪ ফেব্রুয়ারি, ১৯১৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৭ ফেব্রুয়ারি, ১৯১৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। সিরিজের চতুর্থ ও পঞ্চম টেস্টে তিনি খেলেন। অংশগ্রহণকৃত দুই টেস্টে তার কনিষ্ঠ ভ্রাতা হার্বি টেলর নেতৃত্ব দিয়েছিলেন। অভিষেক টেস্টে এসএফ বার্নস খেলায় ১৪ উইকেট লাভের প্রেক্ষিতে সফরকারীরা পাঁচ-উইকেটে জয় তুলে নেয়। প্রথম টেস্টের উভয় ইনিংসে ৩৬ রান করে তুলেছিলেন। তবে, অপর খেলায় তিনি ব্যর্থতার পরিচয় দেন। পোর্ট এলিজাবেথের চূড়ান্ত টেস্টে ১৩ ও ১ রান তুলেছিলেন।
২৪ জানুয়ারি, ১৯৫৭ তারিখে ৭০ বছর বয়সে ডারবানে ড্যান টেলরের দেহাবসান ঘটে। একই নামের অধিকারী পিতা ড্যানিয়েল টেলর নাটালের পক্ষে ১৮৮৯-৯০ মৌসুমে প্রথম-শ্রেণীর ক্রিকেটে অংশগ্রহণ করেছিলেন।
আই অ্যাম রাজ

আই অ্যাম রাজ হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন এম আজাদ এবং চলচ্চিত্রটি প্রযোজনা করেছে চৌধুরী এন্টারটেইনমেন্ট। চলচ্চিত্রটির মাধ্যমে রাজ ইব্রাহীম এবং সাবরিনা মামিয়ার চলচ্চিত্রাঙ্গনে অভিষেক ঘটে।
চলচ্চিত্রটি ২০১৯ সালের ৪ জানুয়ারি প্রেক্ষাগৃহে মুক্তি পায়।
বউ বাজার

বউ বাজার হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন মুকুল নেত্রবাদী এবং চলচ্চিত্রটি প্রযোজনা করেছেন কাজী মোহাম্মদ ইসলাম মিয়া।
চলচ্চিত্রটি ২০১৯ সালের ১৫ মার্চ প্রেক্ষাগৃহে মুক্তি পায়।
রাগবি (ইরান)

Ragbi ( , রাগবি ও রেজিবি হিসাবেও রোমান করা) ইরানের খুজেসান প্রদেশের আন্দিকা প্রদেশের কেন্দ্রীয় জেলা শালাল ও দস্ত-ই-গোল গ্রামীণ জেলার একটি গ্রাম। ২০০৬ সালের আদমশুমারি অনুসারে, ৬ জন পরিবারের মধ্যে জনসংখ্যার ২১ জন ছিল।
স্ফাগনাম

স্ফাগনাম হলো একটি গণ যা আনুমানিক ৩৮০ টি গৃহীত শৈবাল প্রজাতি এর একটি, যা সাধারণভাবে <nowiki>"পিট মস"</nowiki> নামে পরিচিত। গাছগুলো মৃত এবং জীবিত উভয় অবস্থায় তাদের কোষের মধ্যে অধিক পরিমাণ পানি সঞ্চয় করতে পারে; গাছগুলো তার শুকনো ওজনের চেয়ে ১৬-২৬ গুণ বেশি পানি ধারণে সক্ষম যা তার প্রজাতি এর উপর নির্ভর করে। ফাঁকা কোষগুলো অধিক শুষ্ক পরিস্থিতিতে পানি ধরে রাখতে সাহায্য করে।
অতঃপর স্পাগনম জাতিয় মস বৃদ্ধি পায়, এটি ধীরে ধীরে শুকনো অবস্থায় ছড়িয়ে পড়তে পারে যা বৃহত্তর পিট-সৃষ্টিকারী গাছের জলাভূমি গঠন করে বগস এবং বগস আস্তরন উভয়ই গড়ে তোলে। এভাবে কিছু স্ফাগনাম যাদের 'আবাসস্থল কার্যকারক' হিসেবে বর্ণনা করা হয় তারা এরকম আবাসস্থল গড়ে তুলতে প্রভাব বিস্তার করে থাকে।
সজীব

সজীব (মাস্টার সজীব নামে অধিক পরিচিত) হলেন একজন বাংলাদেশী চলচ্চিত্র অভিনেতা। মূলত একজন শিশুশিল্পী হিসেবে তিনি তার কর্মজীবন শুরু করেছিলেন। ১৯৭৯ সালের সূর্য দীঘল বাড়ী চলচ্চিত্রে শিশু চরিত্রে অভিনয়ের সুবাদে তিনি শ্রেষ্ঠ শিশু শিল্পী বিভাগে ইলোরা গহরের সাথে যৌথভাবে জাতীয় চলচ্চিত্র পুরস্কার লাভ করেন।
নবাব আলী হায়দার খান

নবাব আলী হায়দার খান "(জন্ম: ১১ ফেব্রুয়ারি ১৯০০- মৃত্যু: ৩০ জুন ১৯৬৩)" ব্রিটিশ ভারতের একজন বাঙালি নাবিক ছিলেন। ভারতবর্ষে ব্রিটিশবিরোধী আন্দোলনের অন্যতম নেতা ও রাজনীতিবিদ ছিলেন।
ব্রিটিশ ভারতে আসাম প্রদেশের সিলেটের পৃত্থিমপাশা জমিদার বাড়িতে ১৯০০ সালে জন্মগ্রহণ করেন। ১৯১৬ সালে তিনি মুর্শিদাবাদের নবাব সাইফ আলি মির্জার বড় ময়ে মুর্শিদজাদি হোসেন আরা বেগমকে বিয়ে করেন। তাদের তিন সন্তান ছিল - নবাব আলী সাফদার খান, সৈয়দুনেসা বেগম ও নবাব আলী সরওয়ার খান। নবাব আলী হায়দার খান ছিলেন নিখিল ভারত মুসলিম লীগের একজন প্রভাবশালী নেতা। ব্রিটিশ ভারতে আসাম প্রাদেশি সরকারে আসাম বাংলার বিখ্যাত রাজনীতিবিদ স্যার সৈয়দ সাদ উল্লাহর মন্ত্রিসভায় কৃষি মন্ত্রী ছিলেন। ১৯৪২ থেকে ১৯৪৬ সাল পর্যন্ত আসামের গোপীনাথ বরদলৈর মন্ত্রিসভার বিদ্যুৎ ও পানি উন্নয়ন মন্ত্রী ছিলেন।
১৯৪৫ সালে তিনি নিখিল ভারত মুসলিম লীগের আসামের প্রধান নেতা ও জোটের নেতা ছিলেন। তার স্থরের নেতাদের মধ্যে ছিলেন ভারতের পঞ্চম রাষ্ট্রপতি ফখরুদ্দিন আলি আহমেদ ও গোপীনাথ বরদলৈর মতো নেতারা। আসামের মুখ্যমন্ত্রী গোপীনাথ বরদলৈ নবাব আলী হায়দার খানকে প্রধান অবলম্বন মনে করতেন।
নূরুল কবীর

নুরুল কবীর একজন বাংলাদেশী সাংবাদিক, লেখক, কলাম লেখক, সম্পাদক এবং সংবাদকর্মী। তিনি ইংরেজি দৈনিক "দ্য নিউ এজের" সম্পাদক। "নৈর্বাচনিক স্বৈরতন্ত্র ও গণতন্ত্রের সংগ্রাম" এবং "দ্য রেড মাওলানা" তার দুটি আলোচিত বই।
নূরুল কবীর ১৯৮৩ সালে ঢাকা বিশ্ববিদ্যালয়ের ইংরেজি বিভাগ থেকে স্নাতক ও একই বিশ্ববিদ্যালয় থেকে ১৯৮৪ স্নাতকোত্তর ডিগ্রি অর্জন করেন। এছাড়াও, ১৯৮৮ সালে যুক্তরাজ্যের থম্পসন ফাউন্ডেশনে সাংবাদিকতা বিভাগে অধ্যয়ন করেন এবং ২০০৪ সালে যুক্তরাষ্ট্রের হাওয়াই এলাকা হাওয়াই বিশ্ববিদ্যালয় অধিভুক্ত ইস্ট-ওয়েস্ট সেন্টারে সাংবাদিকতা অধ্যয়ন করে জেফারসন ফেলোশিপ ভূষিত হন।
নূরুল কবীর ঢাকা বিশ্ববিদ্যালয়ে তার ছাত্র জীবনের সময়, বামপন্থী ছাত্র নেতা এবং কর্মী ছিলেন, যিনি ১৯৮৩ সালে স্টুডেন্ট কমিটি অব অ্যাকশন ফর ডেমোক্রেসি গঠনে সক্রিয় ভূমিকা পালন করেছিলেন; যে কমিটি আশির দশকে সামরিক শাসনের বিরুদ্ধে লড়াইয়ে একটি নিষ্পত্তিমূলক ভূমিকা পালন করে।
নূরুল কবীর "দ্য নিউ এজের" সম্পাদক, যেটি বাংলাদেশের সবচেয়ে খোলামেলা নিরপেক্ষ প্রতিবেদনের সংবাদপত্রের মধ্যে একটি। নূরুল কবীর তার সম্পাদকীয় নীতির জন্য অত্যন্ত সম্মানিত। তিনি সাপ্তাহিক "বুধবারের" সম্পাদক ছিলেন। তিনি তার সরাসরি সাংবাদিকতা এবং সাহসী রাজনৈতিক মতামতের জন্য পরিচিত। এছাড়া কবি ও লেখক হিসেবে তিনি একাধিক বই লিখেছেন, দেশে এবং বিদেশে অসংখ্য রচনা প্রকাশ করেছেন এবং আঞ্চলিক, জাতীয় ও আন্তর্জাতিক সম্মেলনগুলিতে অনেক বক্তব্য পেশ করেছেন।
বাংলাদেশে সামরিক শাসনের বিরোধিতা এবং গণমাধ্যমের স্বাধীনতা রক্ষায় সোচ্চার থাকার কারণে কবির বেশ কয়েকবার আক্রমণের শিকার হন। ২০০৭/৮ সালে তার দুটি পা ভেঙে যায় এবং মোটরবাইকে করে বন্দুকধারীরা তাকে ধাওয়া করেছিল।
আবির হোসেন অংকন

আবির হোসেন অংকন হলেন একজন বাংলাদেশি অভিনেতা। ২০১৪ সালে তিনি অ্যাডাম দৌলা পরিচালিত "বৈষম্য" চলচ্চিত্রে অভিনয় করে শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।
অঙ্কন ঢাকার পাবলিক রাইফেলস কলেজের ছাত্র ছিলেন। ছোটবেলা থেকেই অভিনয়ের সঙ্গে যুক্ত। এছাড়া মঞ্চেও কাজ করেছেন। সামিয়া জামান পরিচালিত "আকাশ কত দূরে" চলচ্চিত্রে অভিনয়ের মাধ্যমে চলচ্চিত্রে আসেন। বেশ কয়েকটি টিভি বিজ্ঞাপনেও কাজ করেছেন।
ফেঞ্চুগঞ্জ ইউনিয়ন

ফেঞ্চুগঞ্জ ইউনিয়ন বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি ইউনিয়ন।
ফেঞ্চুগঞ্জ বাজারের থানা রোড হয়ে সামান্য সামনেই ফেঞ্চুগঞ্জ ইউনিয়নের অবস্থান।
এই ইউনিয়নের কার্যক্রম ১৯৬১ সাল থেকে শুরু হয়। ইউনিয়নের প্রথম চেয়ারম্যান ছিলেন মোঃ নাসিম আলী।
গ্রাম সমূহের নাম
আয়তন- ৯২৯৬ একর। জনসংখ্যা- পুরুষ ১৯২২০ জন মহিলা ১৯২৫৫ জন।
শিক্ষার হার- ৪২.২৯%
শিক্ষা প্রতিষ্ঠান-
১. ফেঞ্চুগঞ্জ রেলওয়ে সেতু 
২. শেখ রাসেল ডিজিটাল পার্ক
৩. ফেঞ্চুগঞ্জ আধুনিক মসজিদ 
৮. ফেঞ্চুগঞ্জ রিভারভিউ
১০. কুশিয়ারা নদী
১১. শাহ মালুম মাজার শরিফ
বর্তমান চেয়ারম্যান- "মো: শাহিন " 
!ক্রম নং
!চেয়ারম্যানের নাম
!সময়কাল
সৈয়দা ওয়াহিদা সাবরীনা

সৈয়দা ওয়াহিদা সাবরীনা একজন বাংলাদেশী চলচ্চিত্র শিশু অভিনেত্রী। ২০০৯ সালের "গঙ্গাযাত্রা" চলচ্চিত্রে শিশু চরিত্রে অভিনয়ের সুবাদে তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।
মাইজগাঁও ইউনিয়ন

মাইজগাঁও ইউনিয়ন বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি ইউনিয়ন।
ফেঞ্চুগঞ্জ উপেজলা পরিষদ হইতে ৩.৯ কিলোমিটার দক্ষিণে এবং পালবাড়ি তজমুল আলী চত্বর হইতে ১.৮ কিলোমিটার উত্তর-পূর্বে অবস্থিত। 
এই ইউনিয়নের কার্যক্রম ১৯৬০ ইংরেজি সন থেকে শুরু হয়। 
আয়তন- ৫০৮৭ একর। জনসংখ্যা- পুরুষ ১৫০৫৪ জন। মহিলা- ১৪১৭৮ জন।
শিক্ষার হার- ৬০.৮১%।
তন্ময়

তন্ময় ( মাস্টার তন্ময় নামে পরিচিত) হলেন একজন বাংলাদেশী চলচ্চিত্র অভিনেতা। মূলত একজন শিশুশিল্পী হিসেবে তিনি তার কর্মজীবন শুরু করেছিলেন ১৯৯৩ সালে। তিনি ১৯৯৫ সালের চলচ্চিত্র "অন্য জীবন" চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
রাসেল (অভিনেতা)

মোঃ রাসেল, মাস্টার রাসেল নামে পরিচিত একজন বাংলাদেশী চলচ্চিত্র অভিনেতা। তিনি "রাজলক্ষ্মী শ্রীকান্ত" (১৯৮৭) চলচ্চিত্রে কিশোর চরিত্রে অভিনয়ের সুবাদে শ্রেষ্ঠ শিশু শিল্পী হিসেবে সুবর্ণ শিরীনের সাথে যৌথভাবে বাংলাদেশ জাতীয় চলচ্চিত্র পুরস্কার লাভ করেন।
হৃদয় ইসলাম

হৃদয় ইসলাম একজন বাংলাদেশী চলচ্চিত্র অভিনেতা। তিনি টাকা (২০০৫) চলচ্চিত্রের জন্য শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
জাতীয় চলচ্চিত্র পুরস্কার
রাসেল ফরাজী

রাসেল ফারজী একজন বাংলাদেশী চলচ্চিত্র অভিনেতা। তিনি "মাটির ময়না" (২০০২) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী বিভাগে ২০০২ সালের জাতীয় চলচ্চিত্র পুরস্কার লাভ করেন।
দোদুল

দোদুল ( মাস্টার দোদুল নামে পরিচিত) একজন বাংলাদেশী চলচ্চিত্র অভিনেতা। তিনি "লাখে একটা" (১৯৯০) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
জাতীয় চলচ্চিত্র পুরস্কার
প্রবীণ আম্রে

প্রবীণ কল্যাণ আম্রে (; ; জন্ম: ১৪ আগস্ট, ১৯৬৮) মহারাষ্ট্রের বোম্বেতে (বর্তমানে - মুম্বই) জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯১ থেকে ১৯৯৪ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে এয়ার ইন্ডিয়া, বাংলা, গোয়া, মুম্বই, রেলওয়েজ ও রাজস্থান এবং দক্ষিণ আফ্রিকান ক্রিকেটে বোল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন প্রবীণ আম্রে।
১৯৮৬-৮৭ মৌসুম থেকে ২০০০-০১ মৌসুম পর্যন্ত প্রবীণ আম্রের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে বিভিন্ন দলের পক্ষে খেলেছেন তিনি। ১৯৮৬-৮৭ মৌসুমে রঞ্জি ট্রফিতে বোম্বের প্রতিনিধিত্ব করেন। এরপর রেলওয়েজ, রাজস্থান ও বাংলা দলে খেলেন।
উদ্যমী ও দৃঢ়চিত্তের অধিকারী ছিলেন। ঘরোয়া ক্রিকেটে নিয়মিতভাবে রান পেয়েছেন। ১৯৮৯-৯০ মৌসুমের দিলীপ ট্রফিতে পরপর তিন খেলায় ১০৬, অপরাজিত ২৪০ ও ১১৩ রান তুলেছিলেন। ১৯৯৯-২০০০ মৌসুমে দক্ষিণ আফ্রিকান ঘরোয়া ক্রিকেটে বোল্যান্ডের পক্ষে খেলেন ও আশাতীত ভালো খেলা উপহার দিয়েছিলেন।
ইরানি ট্রফিতে বহিঃভারতের সদস্যরূপে বাংলার বিপক্ষে সংগৃহীত ২৪৬ রানের ইনিংসটি অদ্যাবধি যে-কোন ব্যাটসম্যানের সর্বোচ্চ রানরূপে পরিগণিত হয়ে আসছে। তার কোচ রামকান্ত আচরেকার বিখ্যাত ভারতীয় ক্রিকেটার শচীন তেন্ডুলকরেরও কোচের দায়িত্বে ছিলেন। তিনি একবার মন্তব্য করেছিলেন যে, শচীন তেন্ডুলকরের চেয়েও প্রবীণ আম্রে সেরা।
সমগ্র খেলোয়াড়ী জীবনে এগারোটি টেস্ট ও ৩৭টি একদিনের আন্তর্জাতিকে অংশগ্রহণ করেছেন প্রবীণ আম্রে। ১৩ নভেম্বর, ১৯৯২ তারিখে ডারবানে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ৪ আগস্ট, ১৯৯৩ তারিখে কলম্বোয় স্বাগতিক শ্রীলঙ্কার বিপক্ষে সর্বশেষ টেস্টে অংশ নেন তিনি।
নভেম্বর, ১৯৯১ সালে কলকাতায় সফরকারী দক্ষিণ আফ্রিকার বিপক্ষে প্রবীণ আম্রের ওডিআই অভিষেক ঘটে। খেলায় তিনি অর্ধ-শতরানের ইনিংস খেলেছিলেন। একই দলের বিপক্ষে ডারবানে নিজস্ব প্রথম টেস্টে সেঞ্চুরির সন্ধান পান। এরফলে নবম ভারতীয় ব্যাটসম্যান হিসেবে এ কৃতিত্বের স্বাক্ষর রাখেন তিনি। খুব কমসংখ্যক খেলোয়াড়ই বিদেশের মাটিতে টেস্ট অভিষেকে সেঞ্চুরি করার গৌরব অর্জন করেছেন। প্রবীণ আম্রে তাদেরই একজন। ১৯৯২-৯৩ মৌসুমে কঠিন পরিস্থিতি মোকাবেলান্তে ১০৩ রান তুলেছিলেন। এ পর্যায়ে অ্যালান ডোনাল্ড, মেরিক প্রিঙ্গল ও ব্রায়ান ম্যাকমিলানের ন্যায় বোলারদের পেস আক্রমণ মোকাবেলা করতে হয়েছিল তাকে। তবে, ১৯৯১ থেকে ১৯৯৪ সময়কালে আন্তর্জাতিক ক্রিকেট খেলার পর অজানা কারণে দল থেকে বাদ পড়েন।
ক্রিকেট খেলা থেকে অবসর গ্রহণের পর ভারতের অনূর্ধ্ব-১৯ দলসহ মুম্বই ক্রিকেট দলকে প্রশিক্ষণ দেন। তার সুদক্ষ প্রশিক্ষণে অস্ট্রেলিয়ায় অনুষ্ঠিত ২০১২ সালের অনূর্ধ্ব-১৯ ক্রিকেট বিশ্বকাপের শিরোপা লাভ করে ভারত দল। ইন্ডিয়ান প্রিমিয়ার লিগে অংশগ্রহণকারী পুনে ওয়ারিয়র্সের সহকারী কোচের দায়িত্বে ছিলেন প্রবীণ আম্রে। বর্তমানে তিনি দিল্লি ক্যাপিটালসের প্রতিভাবান খেলোয়াড় অন্বেষণকারীর ভূমিকায় অবতীর্ণ হয়েছেন।
জুলাই, ২০১৯ সালে স্বল্পমেয়াদী চুক্তিতে মার্কিন যুক্তরাষ্ট্র দলের ব্যাটিং কোচ হিসেবে নিযুক্তি লাভ করেন।
অনিক

আনিক ( মাস্টার আনিক নামে পরিচিত) একজন বাংলাদেশী চলচ্চিত্র অভিনেতা। তিনি "অবুঝ সন্তান" (১৯৯৩) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
জাতীয় চলচ্চিত্র পুরস্কার
অনিল কুমার ভট্টাচার্য

অনিল কুমার ভট্টাচার্য (১ এপ্রিল ১৯১৫ - ১৭ জুলাই ১৯৯৬) একজন ভারতীয় বাঙালি পরিসংখ্যানবিদ যিনি ১৯৩০ থেকে ৪০-এর দশকের প্রথম দিক পর্যন্ত প্রশান্তচন্দ্র মহলানবিশ প্রতিষ্ঠিত ইন্ডিয়ান স্ট্যাটিস্টিক্যাল ইনস্টিটিউটে কাজ করেন।
অনিল কুমার ভট্টাচার্য ১৯১৫ খ্রিষ্টাব্দের মার্চ-এপ্রিল মাসে পশ্চিমবঙ্গের ২৪ পরগনা জেলার ভাটপাড়ায় জন্মগ্রহণ করেন। তার পিতা ও মাতার নাম ভবনাথ ভট্টাচার্য ও লীলাবতী দেবী। অনিল কুমার ভট্টাচার্য ১৯৩২ খ্রিষ্টাব্দে কলকাতা বিশ্ববিদ্যালয় থেকে ম্যাট্রিকুলেশন পরীক্ষায় উত্তীর্ণ হন এবং হুগলী মহসিন কলেজ থেকে ১৯৩৪ খ্রিষ্টাব্দে আইসিএস পরীক্ষায় উত্তীর্ণ হন। ১৯৩৬ খ্রিষ্টাব্দে সেই কলেজ থেকেই তিনি বিএ / বিএসসি-তে প্রথম বিভাগের প্রথম স্থান লাভ করেন। এরপর কলকাতা বিশ্ববিদ্যালয়ে গণিতশাস্ত্রে এমএ পড়তে যান। সেখানে তিনি তার শিক্ষক হিসাবে এফ ডব্লিউ লেভি এবং রাজচন্দ্র বসুকে পান এবং গোল্ড মেডেলিস্ট হিসেবে ১৯৩৮ খ্রিষ্টাব্দে এমএসসি পরীক্ষায় উত্তীর্ণ হন।
১৯৩৯ খ্রিষ্টাব্দে লেভির পরামর্শে ভট্টাচার্য পি. সি. মহলানবিশের সঙ্গে সাক্ষাৎ করেন এবং মাননীয় সহকারী হিসাবে ইন্ডিয়ান স্ট্যাটিস্টিক্যাল ইনস্টিটিউটে যোগ দেন। ১৯৪১ খ্রিষ্টাব্দে কলকাতা বিশ্ববিদ্যালয়ের নবনির্মিত পরিসংখ্যান বিভাগে মহলানবিশের নেতৃত্বে তাকে সাময়িক সময়ের লেকচারার করা হয়। এখানে তার ছাত্র হিসেবে সি. আর. রাও, এইচ. কে. নন্দী এবং টি. পি. চৌধুরী ছিলেন। ১৯৪৩ খ্রিষ্টাব্দের ডিসেম্বর মাসে তিনি বিহার সরকারের স্ট্যাটিস্টিকাল অফিসার নিযুক্ত হয়ে পাটনায় গিয়েছিলেন এবং ১৯৪৬ খ্রিষ্টাব্দে তিনি ইন্ডিয়ান স্ট্যাটিস্টিক্যাল ইনস্টিটিউটে সুপারিনটেনডিং স্ট্যাটিস্টিশিয়ান (প্রশিক্ষণের দায়িত্বে) যোগদান করতে কলকাতা ফিরে এসেছিলেন। মহলানবিশ তাকে প্রেসিডেন্সি কলেজের পরিসংখ্যান বিভাগে সময়োপযোগী ক্লাস নিতে বলেছিলেন। পদটি তৈরি হওয়ার পর ১৯৪৯ খ্রিষ্টাব্দে ভট্টাচার্য সম্পূর্ণ সময়ের জন্য সিনিয়র প্রফেসর ও বিভাগের প্রধান হন। ১৯৭৪ খ্রিষ্টাব্দের মার্চে অবসর গ্রহণ না হওয়া পর্যন্ত তার সিনিয়র প্রফেসর পদে অধিষ্ঠিত থাকার কথা থাকলেও ১৯৬৭ খ্রিষ্টাব্দে তিনি নেতৃত্ব থেকে পদত্যাগ করেন। অবসর নেওয়ার পর প্রায়শই তিনি একজন অতিথি শিক্ষক হিসেবে নরেন্দ্রপুর রামকৃষ্ণ মিশন আবাসিক কলেজের সাথে যুক্ত ছিলেন, যেখানে তার নামে একটি মেমোরিয়াল স্কলারশিপ প্রদান করা হয়।
অনিল কুমার ভট্টাচার্য বহুবিধ পরিসংখ্যানগুলিতে ("multivariate statistics") মৌলিক অবদান রেখেছিলেন। বিশেষ করে দুইটি বহুমুখী বণ্টন পরিমাপের জন্য ভট্টাচার্য গুণক উদ্ভাবন বিশেষ উল্লেখযোগ্য। ভট্টাচার্য গুণকের উপর ভিত্তি করে তিনি মেট্রিক সংজ্ঞায়িত করেছিলেন, যা ভট্টাচার্য দূরত্ব নামে পরিচিত। এই পরিমাপটি জীববিজ্ঞান, পদার্থবিদ্যা, কম্পিউটার বিজ্ঞান ইত্যাদি পরিসংখ্যানগত নমুনা তুলনায় ব্যাপকভাবে ব্যবহৃত হয়।
পরিসংখ্যানগত বিতরণগুলির মধ্যে দূরত্ব সম্পর্কিত তত্ত্ব ১৯৩৬ খ্রিষ্টাব্দে প্রশান্তচন্দ্র মহলানবিশ প্রবর্তন করেন। তার প্রস্তাবিত ডি২ মেট্রিক বর্তমানে মহলানবিশ দূরত্ব নামে পরিচিত। পরবর্তীকালে, ভট্টাচার্য ১৯৪৩ খ্রিষ্টাব্দে কলকাতা গাণিতিক সমিতির একটি কাগজপত্রে বণ্টনের মধ্যে দুরত্ব সম্পর্কিত একটি কোসাইন মেট্রিক সংজ্ঞায়িত করেছিলেন, যা তিনি ১৯৪৭ খ্রিষ্টাব্দের একটি সংখায় ফলাফলসহ বিস্তারিত ভাবে প্রকাশ করেন। ভট্টাচার্যের দুটি প্রধান গবেষণামূলক কাজ হল দুই সম্ভাব্যতা বিতরণের মধ্যে বিচ্ছিন্নতার পরিমাপ এবং নিরপেক্ষ মূলনির্ধারকের বৈসাদৃশ্যে নিম্ন সীমানার পরিমাপ।
শিল্পী (চলচ্চিত্র)

শিল্পী (অভিনয় "শিল্পী" ) ১৯৯৪ সালের একটি বাংলা চলচ্চিত্র। চলচ্চিত্রটি পরিচালনা করেন নাবিন্দু চট্টোপাধ্যায় । চলচ্চিত্রটি ভারতের জাতীয় চলচ্চিত্র উন্নয়ন কর্পোরেশন কর্তৃক প্রযোজনা করা হয়।
ভট্টাচার্য কোণ

পরিসংখ্যান অনুযায়ী, ভট্টাচার্য কোণ (যা "পরিসংখ্যানিক কোণ" নামেও পরিচিত) সসীম সম্ভাব্যতা ক্ষেত্রের ভিত্তিতে সংজ্ঞায়িত দুটি সম্ভাব্যতার পরিমাপের মধ্যকার দূরত্বের পরিমাণ। একে নিম্নোক্তভাবে সংজ্ঞায়িত করা হয়:
যেখানে, "p" ও "q" হল "i" = 1, ..., "n" বিন্দুতে সম্ভাব্যতা। এবং
হল ভট্টাচার্য গুণক।
ভট্টাচার্য দূরত্ব গোলকক্ষেত্রের সম্ভাব্যতা সহজলভ্য করার মাধ্যমে গোলক formula_3-এর অরথ্যান্টের জিওডসিক দূরত্ব, যা formula_4-এর রূপান্তরের দ্বারা প্রকাশিত হয়।
এই দূরত্ব ফিশার মেট্রিকের সঙ্গে সামঞ্জস্যপূর্ণ। এটি বুরিশ দূরত্বের সঙ্গেও সম্পর্কিত।
ভারতীয় বাঙালি পরিসংখ্যানবিদ অনিল কুমার ভট্টাচার্য এটি উপস্থাপন করেন।
সরতাজ সিং

সরতাজ সিং ভারতীয় সেনাবাহিনীর একজন জেনারেল ছিলেন। ১৯৪০ সালে ব্রিটিশ ভারতীয় সেনাবাহিনীর গোলন্দাজ রেজিমেন্টে কমিশন পাওয়া সরতাজ শ্রীলঙ্কা সেনাবাহিনীতে প্রাথমিক কর্মজীবনে প্রশিক্ষক হিসেবে কাজ করেছিলেন। ১৯৪৭ সালে ভারতের স্বাধীনতার বছরে তিনি যুক্তরাজ্যে যান গোলন্দাজ বাহিনী বিষয়ক 'গানারী স্টাফ কোর্স' করতে এবং ভারতে ফিরে এসেই তিনি দেওলালিতে গোলন্দাজ বাহিনীর প্রশিক্ষক হিসেবে যোগ দেন। ভারত-পাকিস্তান যুদ্ধ ১৯৬৫ চলাকালীন তিনি একটি ডিভিশনের অধিনায়ক ছিলেন। ১৯৭২ সালে তাকে পদ্মভূষণ সম্মাননা দেওয়া হয়। ১৯৭৪ সালে তিনি অবসরে যান লেফটেন্যান্ট জেনারেল পদবীতে এবং তিনি অবসরের আগে পর্যন্ত সাউদার্ন কমান্ড এর অধিনায়ক ছিলেন।
শাহরিয়াজ

শাহরিয়াজ হলেন একজন বাংলাদেশি চলচ্চিত্র অভিনেতা ও মডেল।
শাহরিয়াজের শিক্ষা জীবনের শুরু খুলনায়। সেখানে কলেজ জীবন শেষ করার পর তিনি যুক্তরাজ্য গমন করেন এবং অক্সফোর্ড থেকে চার্টার্ড অ্যাকাউন্ট্যান্ট ডিগ্রি লাভ করে দেশে ফিরে আসেন।
দেশে ফিরে আসার পর ২০১১ সালে "মেঘের খেয়া" নামের এক টেলিভিশন ধারাবাহিকে অভিনয় করেছেন। এছাড়াও, তিনি র‍্যাম্প মডেল হিসেবে কাজ করেছেন এবং "আমাদের সংসার", "বেদের মেয়ে জোসনা", "রিএ্যাকশন" এবং "লাইফ জ্যাম" এর মত টিভি নাটকে কাজ করেছেন।
২০১৪ সালে "কি দারুণ দেখতে" চলচ্চিত্রটি মুক্তি পাবার মাধ্যমে তার বড় পর্দায় অভিষেক ঘটে। ২০১৫ সালে তার অভিনীত "পুত্র এখন পয়সাওয়ালা", "মার্ডার ২", "পাগলা দিওয়ানা" এবং "নগর মাস্তান" নামের চারটি চলচ্চিত্র মুক্তি পায়। ২০১৬ সালে মুক্তি পায় তার অভিনীত "গুণ্ডামি", "আড়াল" ও "শ্যুটার" নামের তিনটি চলচ্চিত্র। ২০১৭ সালে তার অভিনীত "মেয়েটি এখন কোথায় যাবে", "ক্রাইম রোড" এবং "চল পালাই" নামের দুইটি চলচ্চিত্র মুক্তি পায়। এছাড়া সে বছরে ঈদুল ফিতরে মুক্তিপ্রাপ্ত "রাজনীতি" চলচ্চিত্রে তিনি অতিথি চরিত্রে অভিনয় করেন। ২০১৮ সালে মুক্তি পায় তার অভিনীত চলচ্চিত্র "ফিফটি ফিফটি লাভ"। ২০১৯ সালে তার অভিনীত "বউ বাজার" এবং "প্রতিশোধের আগুন" নামের দুইটি চলচ্চিত্র মুক্তি পায়।
মাধব মন্ত্রী

মাধব কৃষ্ণজী মন্ত্রী (; ; জন্ম: ১ সেপ্টেম্বর, ১৯২১ - মৃত্যু: ২৩ মে, ২০১৪) মহারাষ্ট্রের নাশিক এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৫ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে উদ্বোধনী ব্যাটসম্যানের ভূমিকায় অবতীর্ণ হতেন মাধব মন্ত্রী।
১৯৪১-৪২ মৌসুম থেকে ১৯৬৭-৬৮ মৌসুম পর্যন্ত মাধব মন্ত্রীর প্রথম-শ্রেণীর খেলোয়াড়ী জীবন চলমান ছিল। মুম্বই দলের অধিনায়কত্ব করেছেন। তার নেতৃত্বে ১৯৫১-৫২, ১৯৫৫-৫৬ ও ? মৌসুমে তিনবার রঞ্জী ট্রফির শিরোপা জয় করে মুম্বই দল। ১৯৬২-৬৩ মৌসুমে অ্যাসোসিয়েটেড সিমেন্ট কোম্পানিকে নেতৃত্ব দিয়ে মঈন-উদ-দৌলা গোল্ড কাপের শিরোপা জয় করেন তিনি।
১৯৪৮-৪৯ মৌসুমে রঞ্জী ট্রফির সেমি-ফাইনালে মহারাষ্ট্রের বিপক্ষে দূর্দান্ত খেলার উপহার দেন। ঐ খেলায় তিনি ব্যক্তিগত সর্বোচ্চ ২০০ রানের ইনিংস খেলে দলকে জয় এনে দেন। এ ইনিংসটি খেলায় সর্বমোট সংগৃহীত ২৩৭৬ রানের নয়টি সেঞ্চুরি মধ্যে সর্বোচ্চ ও প্রথম-শ্রেণীর ক্রিকেটে রেকর্ডবিশেষ।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন মাধব মন্ত্রী। ১৪ ডিসেম্বর, ১৯৫১ তারিখে মুম্বইয়ে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৫৫ তারিখে ঢাকায় তৎকালীন স্বাগতিক পাকিস্তানের বিপক্ষে সর্বশেষ টেস্টে অংশ নেন তিনি।
১৯৫১-৫২ মৌসুমে ইংল্যান্ড দল ভারত গমন করে। সফরকারী দলের বিপক্ষে টেস্ট ক্রিকেটে অভিষেক ঘটে মাধব মন্ত্রীর। ১৯৫২ সালে ফিরতি সফরে ইংল্যান্ড যান ও দুই টেস্টে অংশ নেন। ইংল্যান্ড সফরে ২২.৯১ গড়ে ৫৫০ রান তুলেছিলেন ও ৩৯টি ডিসমিসাল ঘটিয়েছিলেন। প্রথম টেস্টে ৩৯ রান করেছিলেন। পঙ্কজ রায়ের সাথে ৭৫ রান তুলেন তিনি। লর্ডসে তিন কট ও এক স্ট্যাম্পিং করেছিলেন। হেডিংলিতে দ্বিতীয় ইনিংসে ফ্রেড ট্রুম্যানের বোলিং তোপে ভারতের সংগ্রহ এক পর্যায়ে ০/৪ হয়। পঙ্কজ রায়, দত্তজীরাও গায়কওয়াড় ও বিজয় মাঞ্জরেকারের সাথে তিনিও সংশ্লিষ্ট ছিলেন। ১৯৫৪-৫৫ মৌসুমে পাকিস্তান সফরে এক টেস্ট খেলেছিলেন।
উদ্বোধনী ব্যাটসম্যান হিসেবে মাধব মন্ত্রীর যথেষ্ট সুনাম ছিল ও উইকেট-রক্ষক ছিলেন তিনি। তবে, পঞ্চাশের দশকে অধিকতর সেরা খেলোয়াড়ে পরিপূর্ণ ভারত দল অবস্থান করায় নিজেকে প্রতিষ্ঠিত করতে পারেননি। ভারতের পক্ষে টেস্ট ক্রিকেটে মাঝারিমানের সফলতা পেলেও রঞ্জী ট্রফিতে একচ্ছত্র প্রভাববিস্তার ঘটিয়েছেন। ২৫ বছরের অধিক সময় প্রথম-শ্রেণীর ক্রিকেটে সংশ্লিষ্ট থেকে জাতীয় প্রতিযোগিতায় ৫০.৬৭ গড়ে ২৭৮৭ রান তুলেন। এ পর্যায়ে উপর্যুপরি তিন খেলায় সেঞ্চুরির সন্ধান পেয়েছিলেন তিনি। প্রথম-শ্রেণীর ক্রিকেটে ১৯৩টি ডিসমিসালের মধ্যে ১৩৭টি কট ছিল।
ভারতের বিশ্বখ্যাত সাবেক ক্রিকেটার ও অধিনায়ক সুনীল গাভাস্কারের কাকা তিনি। মৃত্যু পূর্ব-পর্যন্ত মুম্বইয়ের দাদরের হিন্দু কলোনিতে বসবাস করতেন। এ পর্যায়ে ভারতের বয়োঃজ্যেষ্ঠ জীবিত টেস্ট ক্রিকেটারের সম্মাননায় অধিষ্ঠিত হয়েছিলেন। তারিখে হৃদযন্ত্রক্রীয়ায় আক্রান্ত হন ও প্রাইভেট ক্লিনিকে স্থানান্তরিত হন। অতঃপর, ২৩ মে, ২০১৪ তারিখে ৯২ বছর বয়সে মুম্বইয়ে মাধব মন্ত্রীর দেহাবসান ঘটে।
সফটওয়্যার পরীক্ষণ

সফটওয়্যার টেস্টিং হলো একটি নিরীক্ষণ বা মূল্যায়ন প্রক্রিয়া যা সফটওয়্যারের সাথে সম্পর্কিত মানুষগুলোকে সফটওয়্যারের মান সম্পর্কে তথ্য প্রদান করে। সফটওয়্যার টেস্টিং এর সাহায্যে সফটওয়্যারের ত্রুটি খুঁজে বের করাসহ, সফটওয়্যারটি বাস্তবায়ন ও ব্যবহারের ক্ষেত্রে সম্ভাব্য ঝুঁকিসমুহ সম্পর্কে আগাম ধারণা পাওয়া যায়। সফটওয়্যার টেস্ট বা নিরীক্ষণ প্রক্রিয়ার মধ্যে থাকে মূলত একটি প্রোগ্রাম বা অ্যাপ্লিকেশন নির্বাহের মাধ্যমে সেই প্রোগ্রাম বা অ্যাপ্লিকেশনের ত্রুটিসমূহ খুঁজে বের করা এবং এটা নিশ্চিত করা যে, তৈরিকৃত সফটওয়্যারটি ব্যবহার উপযোগী।
সফটওয়্যার টেস্টিং বা সফটওয়্যার নিরীক্ষণের ক্ষেত্রে সম্পূর্ণ সফটওয়্যার বা সফটওয়্যারের অংশবিশেষ নির্বাহের মাধ্যমে খুঁজে দেখা হয় যে, সফটওয়্যারের বিভিন্ন অংশ সুনির্দিষ্ট কিছু বৈশিষ্ট্য প্রদর্শন করছে কিনা। সফটওয়্যারের যে অংশটি পরীক্ষা-নিরীক্ষা করা হচ্ছে, সেটিঃ
সফটওয়্যার নিরীক্ষণের সময় মূলত উপরের বিষয়সমূহ নিরীক্ষণ করা হয়ে থাকে।
শিক্ষায়তনিক শিল্পকর্ম

শিক্ষায়তনিক শিল্পকর্ম (academic art), বা ধ্রুপদী শিল্প বা অ্যাকাডেমিকতা হলো ইউরোপিয়ান শিল্প অ্যাকাডেমিগুলো দ্বারা প্রভাবিত হয়ে চিত্রকর্ম, ভাস্কর্য, এবং স্থাপত্যশিল্প সৃষ্টির একটি ধরন। সুনির্দিষ্টভাবে, ফ্রান্সের চারুকলা অ্যাকাডেমি "একাদেমি দে বোযার্‌" ()-এর শৈল্পিক মানদন্ড দ্বারা প্রভাবিত শিল্পী ও শিল্পকর্মকেই শিক্ষায়তনিক শিল্প হিসেবে ধরা হয়ে থাকে, যা নব্যক্লাসিকতা এবং রোম্যান্টিকতার জাগরণের সময়ে চর্চা করা হতো, এবং এ ধরনের শিল্পকর্ম উল্লিখিত দু'টি শিল্পধারার শৈল্পিক উৎকর্ষ সংশ্লেষণের চেষ্টার মাধ্যমে তাদেরকে অনুসরণ করত, এবং এ ধারাটি , , এবং -এর চিত্রকর্মের মাধ্যমে সবচেয়ে ভালভাবে ফুটে উঠে। এটিকে অনেক সময় অ্যাকাডেমিজ্‌ম, '' (নিন্দাসূচক অর্থে) এবং '' হিসেবেও উল্লেখ করা হয়ে থাকে, এবং প্রায়শই '' ও ''-এর সাথে সম্পর্কযুক্ত করা হয়।
শহীদ পুলিশ স্মৃতি কলেজ

শহীদ পুলিশ স্মৃতি কলেজ ঢাকার মিরপুর-১৪ তে অবস্থিত একটি আদর্শ শিক্ষাপ্রতিষ্ঠান। এ প্রতিষ্ঠানটি প্রায় তিন একর জমির উপর নির্মিত।
স্বাধীনতার প্রথম প্রহরে রাজধানীর রাজারবাগ পুলিশ লাইনে প্রতিরোধযুদ্ধে শহীদ পুলিশ সদস্যদের পুণ্য স্মৃতির স্মরণে মিরপুরে শহীদ পুলিশ স্মৃতি কলেজ প্রতিষ্ঠিত হয়। প্রতিষ্ঠার দুই বছর পর অধ্যক্ষ হিসেবে নিয়োগ পান পুলিশ বাহিনীর অবসরপ্রাপ্ত কর্মকর্তা সৈয়দ মনিরুল ইসলাম। বর্তমানে ভারপ্রাপ্ত অধ্যক্ষ হিসাবে নিয়োজিত আছেন মোঃ জাকির হোসেন। এছাড়া কনসাল্টেন্ট হিসেবে আছেন মোঃ ফারুক আহমদ ও হেড অব এডমিন অ্যান্ড ফাইনান্স হিসেবে আছেন রেজওয়ানা চৌধুরী। 
শহীদ পুলিশ স্মৃতি কলেজে বাংলা মাধ্যমে পাঠদান করা হয়ে থাকে। পাঠদানকে শিক্ষার্থীদের কাছে আকর্ষনীয় করে তোলার জন্য এখানে বিভিন্ন পদ্ধতি ব্যবহৃত হয়;(যেমন: শ্রেনিকক্ষে মাল্টিমিডিয়ার প্রয়োগ,স্পিকার ব্যবহার ইত্যাদি)
প্রতিষ্ঠানটিতে সাধারণত সকল শ্রেণির শিক্ষার্থীদের বছরে-
তবে বোর্ড পরীক্ষার সম্মুখীন শিক্ষার্থীদের জন্য সারাবছরই কোনো না কোনো পরীক্ষা চলে।যেমন-
এখানে শিক্ষার্থীর জন্য গ্রন্থাগার সুবিধা রয়েছে। কলেজটির ছয়তলার ৬০২ নং কক্ষে এটি অবস্থিত। পাঠ্য বইয়ের সাথে সহায়ক বইয়ের সংগ্রহ রয়েছে এখানে। এখানে প্রায় ৩০০০ বইয়ের সংগ্রহ রয়েছে।
কলেজটিতে ৫টি ল্যাব রয়েছে।
এখানে ছাত্র-ছাত্রীদের জন্য নির্ধারিত ড্রেস কোড রয়েছে।
ছাত্রদের জন্য সাদা রঙের শার্ট এবং নেভি-ব্লু রঙের প্যান্ট এবং ছাত্রীদের জন্য নেভি-ব্লু রঙের জামা এবং সাদা রঙের পায়জামা।
এছাড়া শিক্ষার্থীদের সাদা কেডস, কালো বেল্ট পরতে হয়।
ছাত্রদের জন্য সাদা রঙের শার্ট এবং সাদা প্যান্ট এবং ছাত্রীদের জন্য সাদা রঙের জামা এবং সাদা রঙের পায়জামা।
এছাড়া শিক্ষার্থীদের সাদা কেডস,মা থায় স্কার্ফ পরতে হয়।
সাধারনত দুইটি শিফটে ক্লাস হয়ে থাকে। মর্নিং শিফটে ক্লাস শুরু হয় সকাল ৭.৩০টা থেকে বেলা ১২টা পর্যন্ত। ডে শিফটে ক্লাস শুরু হয় ১২.৩০টা থেকে বিকাল ৫ :৩৫ টা পর্যন্ত। প্রতিটি ক্লাসের ব্যাপ্তিকাল ৪০-৪৫ মিনিট। ডায়মন্ড শিফটে ১ম ও ২য় শ্রেনীর ছাত্রছাত্রীদের সকাল ১১টা থেকে দুপুর ১টা পর্যন্ত হয়ে থাকে । শুক্রবার ও শনিবার সাপ্তাহিক বন্ধ। অন্যান্য সরকারী ছুটির দিনে কলেজটি বন্ধ থাকে।
কণ্ঠ শনাক্তকরণ

কণ্ঠ শনাক্তকরণ হলো কম্পিউটেশনাল ভাষাবিদ্যার পারস্পরিক সম্পর্কযুক্ত একটি উপক্ষেত্র যেখানে কম্পিউটারের সাহায্যে কণ্ঠ শনাক্তকরণ ও মুখে উচ্চারিত ভাষাকে কম্পিউটারের সাহায্যে লেখ্যরুপে রুপান্তর সম্পর্কিত প্রযুক্তিসমূহ উন্নয়ন করে থাকে। কণ্ঠ শনাক্তকরণকে স্বয়ংক্রিয় কণ্ঠ শনাক্তকরণ, কম্পিউটার কণ্ঠ শনাক্তকরণ বা কণ্ঠ থেকে লেখ্যরুপে রুপান্তর (Speech to text (STT)) বলা হয়ে থাকে। ভাষাবিদ্যা, কম্পিউটার বিজ্ঞান ও ইলেক্ট্রিক্যাল প্রকৌশল এর ক্ষেত্রসমূহের জ্ঞান ও গবেষণার সমন্বিত রুপ হলো কণ্ঠ শনাক্তকরণ।
কিছু কণ্ঠ শনাক্তকরণ সিস্টেমে "প্রশিক্ষণ" প্রয়োজন হয়ে থাকে যেখানে একজন ব্যক্তি বা বক্তা কোন বাক্য পড়ে বা আলাদা আলাদা শব্দ পড়ে। সিস্টেম ব্যক্তির কণ্ঠ বিশ্লেষণ করে,বিশ্লেষিত বৈশিষ্ট্য ব্যবহার করে ভবিষ্যতে উক্ত ব্যক্তির কণ্ঠ শনাক্তকরণে ব্যবহার করে থাকে যা শনাক্তকরণের সঠিকতা বাড়িয়ে দেয়। যেসকল কণ্ঠ শনাক্তকরণ সিস্টেম "প্রশিক্ষণ" ধাপ ব্যবহার করে না, সেগুলোকে "বক্তা-স্বাধীন ব্যবস্থা" ("speaker independent"[1] systems)। যেসকল কণ্ঠ শনাক্তকরণ সিস্টেম "প্রশিক্ষণ" ধাপ ব্যবহার করে, সেগুলোকে "বক্তা-নির্ভর ব্যবস্থা" ("speaker dependent"[1] systems)।
স্টেলথ প্রযুক্তি

স্টেলথ প্রযুক্তি, যা গোপনীয় প্রযুক্তি নামেও পরিচিত, সামরিক ও বেসামরিক উভয় ক্ষেত্রেই প্রয়োগ করা হয় এমন এক ধরনের অগ্রসর প্রযুক্তি যা রাডার, ইনফ্রারেড, সোনার, এবং অন্যান্য সনাক্তকরণ পদ্ধতির মাধ্যমে বস্তুর সনাক্তকরণ ক্ষমতাকে সীমিত করে। এটি বিশেষত সামরিক বিমান, জাহাজ, এবং যানবাহনে ব্যবহার করা হয়। স্টেলথ প্রযুক্তির মূল উদ্দেশ্য হল যুদ্ধক্ষেত্রে শত্রুর নজর এড়িয়ে চলা এবং সামরিক কার্যক্রমকে সাফল্যমন্ডিত করা।
স্টেলথ প্রযুক্তির ধারণাটি দ্বিতীয় বিশ্বযুদ্ধের সময় প্রথম উদ্ভাবিত হয়। জার্মান হর্টন হো ২২৯ ছিল প্রথম স্টেলথ বিমান যা আংশিকভাবে রাডার সনাক্তকরণ থেকে মুক্তি পেয়েছিল। তবে, আধুনিক স্টেলথ প্রযুক্তির সূচনা হয় ১৯৭০-এর দশকে, যখন মার্কিন যুক্তরাষ্ট্র প্রথমবারের মতো সফলভাবে স্টেলথ প্রযুক্তি প্রয়োগ করতে সক্ষম হয়। এফ-১১৭ নাইটহক ছিল প্রথম কার্যকর স্টেলথ যুদ্ধবিমান যা ১৯৮৩ সালে মার্কিন বিমানবাহিনীতে অন্তর্ভুক্ত হয়।
স্টেলথ প্রযুক্তি বিভিন্ন উপায়ে কাজ করে, যা সাধারণত নিম্নলিখিতগুলো অন্তর্ভুক্ত করে:
বর্তমানে, স্টেলথ প্রযুক্তি বিভিন্ন সামরিক প্ল্যাটফর্মে ব্যবহার করা হয়। এর মধ্যে রয়েছে:
স্টেলথ প্রযুক্তির ভবিষ্যৎ অত্যন্ত উজ্জ্বল। প্রযুক্তিগত অগ্রগতির সাথে সাথে স্টেলথ প্রযুক্তিও ক্রমাগত উন্নত হচ্ছে। উন্নততর উপাদান, উন্নত নকশা এবং নতুন ইলেকট্রনিক কাউন্টারমেজারগুলি স্টেলথ প্রযুক্তিকে আরও কার্যকরী এবং নির্ভরযোগ্য করে তুলছে। এছাড়াও, কৃত্রিম বুদ্ধিমত্তা ও মেশিন লার্নিংয়ের প্রয়োগে স্টেলথ প্রযুক্তির কার্যকারিতা আরও বৃদ্ধি পাচ্ছে, যা ভবিষ্যতের যুদ্ধক্ষেত্রে স্টেলথ যানবাহনের সাফল্য নিশ্চিত করবে।
স্টেলথ প্রযুক্তি আধুনিক সামরিক কৌশলে এক বিপ্লব ঘটিয়েছে। এটি সামরিক বাহিনীকে শত্রুর নজর এড়িয়ে কার্যকরী অভিযান পরিচালনা করতে সক্ষম করেছে, যা যুদ্ধক্ষেত্রে একটি বিশাল কৌশলগত সুবিধা প্রদান করে। ক্রমবর্ধমান প্রযুক্তিগত উন্নয়নের সাথে সাথে, স্টেলথ প্রযুক্তির ব্যবহার এবং কার্যকারিতা আরও বাড়বে, যা ভবিষ্যতের যুদ্ধে বিজয় সুনিশ্চিত করবে।
শক্তিগড় রেলওয়ে স্টেশন

শক্তিগড় রেলওয়ে স্টেশন হল হাওড়া–বর্ধমান প্রধান রেলপথ এবং হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে জংশন স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। শক্তিগড় রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় (এনএইচ-২), শক্তিগড় এ অবস্থিত। স্টেশনটি শক্তিগড় এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৩ কি.মি. দূরে স্টেশনটি অবস্থিত।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
হাওড়া-বর্ধমান মেইন লাইনের তুলনায় হাওড়া-বর্ধমান কর্ড লাইনটি সংক্ষিপ্ত, হাওড়া-বর্ধমান কর্ড লাইন ১৯১৭ সালে নির্মিত হয়েছিল। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
বন্ধন (২০১৯-এর চলচ্চিত্র)

বন্ধন হল একটি আসন্ন বাংলাদেশি চলচ্চিত্র। চলচ্চিত্রটি পরিচালনা করেছেন অনন্য মামুন এবং চলচ্চিত্রটিতে অভিনয় করেছেন সাঞ্জু জন, অর্চিতা স্পর্শিয়া, শিপন মিত্র, এমি, তন্ময়, মৌমিতা, মিশা সওদাগরসহ আরো অনেকে।
চলচ্চিত্রটি ২০১৯ সালের কোরবানির ঈদ উপলক্ষে প্রেক্ষাগৃহে মুক্তি পাওয়ার কথা ছিল। কিন্তু, চলচ্চিত্রটি কোরবানির ঈদে মুক্তি দেওয়া হয় নি।
নবাব ফয়জুন্নেসা জমিদার বাড়ি

নবাব ফয়জুন্নেসা জমিদার বাড়ি বাংলাদেশের কুমিল্লা জেলার লাকসাম উপজেলার পশ্চিমগাঁও এলাকায় অবস্থিত এক ঐতিহাসিক জমিদার বাড়ি।
ভারতবর্ষের একমাত্র মহিলা নবাব ফয়জুন্নেসা চৌধুরানী এই জমিদার বাড়িটি প্রতিষ্ঠা করেন। তিনি সভ্রান্ত এক মুসলিম জমিদার পরিবারে জন্মগ্রহণ করেন। বিয়ে করেন আরেক জমিদার গাজী চৌধুরীকে। কিন্তু পরবর্তীতে তাদের বিবাহ বিচ্ছেদ হয়। আর ঐ বিবাহ বিচ্ছেদের সময় পাওয়া দেনমোহরের এক লক্ষ এক টাকা দিয়ে তিনি নিজে একটি বাড়ি তৈরি করেন। ঐসময় জমিদারীর প্রশিক্ষণ নেন এবং মৃত্যুর আগ পর্যন্ত সাফল্যের সাথে জমিদারী পরিচালনা করতে থাকেন। তার জমিদারীর আওতায় প্রায় হোমনাবাদ পরগণার বর্তমান সময়ের কুমিল্লা জেলার মোট ১৪টি মৌজা ছিল। ১৪টি মৌজাতে রাজস্ব আদায়ের জন্য ১৪টি কাছারিঘর ছিল। তিনি ছিলেন একজন শিক্ষানুরাগী জমিদার। বিশেষ করে নারীদের শিক্ষার ক্ষেত্রে। তার জমিদারীর অধিকাংশ আয় এই নারী শিক্ষার পিছনে ব্যয় করতেন। তার এই সাহসী উদ্যোগ ও সাফল্যের কারণে তৎকালীন ব্রিটিশ রানী ভিক্টোরিয়া তাকে এক অনুষ্ঠানের মাধ্যমে "নওয়াব" উপাধিতে ভূষিত করেন। যা পুরো ভারত উপমহাদেশে একমাত্র মহিলা হিসেবে তিনি এই উপাধি পান।
এই জমিদার বাড়িটি ডাকাতিয়া নদীর তীরে অবস্থিত। বাড়িটিতে একটি প্রবেশদ্বার, বসবাসের জন্য দ্বিতল বিশিষ্ট্য ভবন, একটি কাছারিঘর, বাগানবাড়ি, মসজিদ ও কবরস্থান রয়েছে।
কিছুদিন আগেও এই ঐতিহাসিক বাড়ি অযত্ন ও অবহেলার কারণে প্রায় নষ্ট হতে চলেছিল। ভবনের দেয়ালে শ্যাওলা ও গাছগাছালি জন্মাচ্ছিল এবং দেয়ালের আস্তর খসে পড়ে ইট দেখা যাচ্ছিল। বর্তমানে প্রত্নতত্ত্ব অধিদপ্তর এই বাড়িটির সংস্কার করেন।
অনুপ্রবেশ (চলচ্চিত্র)

অনুপ্রবেশ হল ২০১৯ সালের একটি বাংলাদেশি চলচ্চিত্র। চলচ্চিত্রটির কাহিনিকার, চিত্রনাট্যকার, চিত্রগ্রাহক, পরিচালক এবং প্রযোজক হিসেবে কাজ করেছেন তাপস কুমার দত্ত। চলচ্চিত্রটিতে অভিনয় করেছেন আনোয়ার সায়েম, সানজিয়া ইসলাম, সৌমিত্র চট্টোপাধ্যায়, পীযূষ বন্দ্যোপাধ্যায়, আলতাফ হোসেন, অলিউল হক রুমীসহ আরো অনেকে।
অনুপ্রবেশ-এর কাহিনি মূলত দর্শন ও জাদুবাস্তবতা ভিত্তিক। এর সঙ্গে জড়িয়ে রয়েছে সায়েন্স ফ্যান্টাসি। অত্যন্ত রোমান্টিক আবহে এর কাহিনি এগিয়ে চলে। একটি রহস্যময় দুর্ঘটনার শিকার হয় অরিষ্ট নামের এক যুবক। দুর্ঘটনার পর অরিষ্ট চলে যায় এক অপ্রাকৃত, ঐন্দ্রজালিক জগতে। সেখানে সে মুখোমুখি হয় তার প্রেমিকা অবন্তীর মতো দেখতে রুরু নামের একটি রহস্যময় মেয়ের। মেয়েটি অরিষ্টকে নিয়ে ঘুরে বেড়ায় গ্রহাণু ও সমুদ্রতলের অদ্ভুত জগতে। এরপর সমুদ্রবেলায় ঘুরতে ঘুরতে রুরু অরিষ্টকে জানায় পৃথিবীর অপার রহস্যের কথা। এই পৃথিবীতে কীভাবে মানুষের অনুপ্রবেশ ঘটেছে, তার কথা। এলিয়েন রুরুর কাছে অদ্ভুত সব কথা শুনতে শুনতে এলোমেলো হয়ে যায় অরিষ্টর মানসিক জগৎ। একসময় বিদায় নেয় রুরু। পাশাপাশি অরিষ্টও ক্রমশ সুস্থ হয়ে ওঠে কোমা থেকে। কিন্তু রহস্য আরো ঘনীভূত হতে থাকে। তিনটি টাইমট্রাভেল, সুররিয়েলিজম, সায়েন্স ফ্যান্টাসি ও ফিলসফির এক অদ্ভুত মিশেল নিয়ে এগিয়ে চলে এই চিত্রকাহিনি।
চলচ্চিত্রটি ২০১৯ সালের ১৯ জুলাই প্রেক্ষাগৃহে মুক্তি পায়। একই সঙ্গে চলচ্চিত্রটি ২০২০ সালের ৬ ফেব্রুয়ারি ইউটিউবে রিলিজ পায়।
ধর্মীয় বিভ্রম

ধর্মীয় প্রসঙ্গ, ভাবধারা, বিষয়বস্ত ও সিদ্ধান্ত নিয়ে সৃষ্ট যেকোন বিভ্রম বা বিভ্রান্তিই হলো ধর্মীয় বিভ্রম। তবে কিছুসংখ্যক মনোবিজ্ঞানী মনে করেন যেকোন ধর্ম ও ধর্ম মানেই বিভ্রান্ত, অন্যরা শুধুমাত্র বিভ্রান্তের দ্বারা প্রদর্শিত আধ্যাত্মিক বা অলৌকিক বিষয় অস্বীকারের প্রবণতার দিকে ইঙ্গিত করে এবং মস্তিষ্কে রাসায়নিক ভারসাম্যহীনতার সাথে এর সম্পর্ক খোঁজার চেষ্টা করে।
ধর্মীয় বিভ্রম অন্যান্য ধরনের বিভ্রান্তির চেয়ে কম মানসিক চাপযুক্ত বলে মনে করা হয়।
সাধারণের বাইরে থাকা আচরণকে ঐতিহ্যগতভাবে রাক্ষসীদের বৈশিষ্ট্য হিসাবে দেখা হত। এই ধারণা যদিও আধুনিক মনোবিদ্যা দ্বারা পুরোপুরি অস্বীকার করা হয়েছে, তবে চিকিৎসকরা কেবল তাদের চিকিৎসার দ্বারা মূল্যায়ন করেন যেগুলি চিকিৎসা প্রোগ্রামের সুরক্ষার মধ্যে পড়ে।
১৯৮৩ সালে প্রস্তাব দেওয়া হয়েছিল যে ধর্মগুরু ও প্রচারকরা বিভ্রান্তির দ্বারা প্রেরণা পেয়েছিল এবং তাদের আচরণটি সিজোফ্রেনিয়া রোগীদের সাথে সাদৃশ্যপূর্ণ বলে প্রমাণিত হয়েছিল।
কর্ণফুলী জুট মিলস লিমিটেড

কর্ণফুলী জুট মিলস লিমিটেড বাংলাদেশের চট্টগ্রাম জেলায় রাঙ্গুনিয়া উপজেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার রাঙ্গুনিয়া উপজেলায় অবস্থিত।
এই শিল্প প্রতিষ্ঠানটি সত্তরের দশকে দাউদ শিল্পগোষ্ঠী কর্তৃক স্থাপিত হয় এবং ১৯৭২ সালে এটিকে জাতীয়করণ করা হয়। লোকসানের অজুহাতে চারদলীয় জোট সরকারের আমলে এটি বন্ধ করে দেয়া হয়; তবে ২০০৮ সালে বেসরকারি খাতে মিলটি পুনরায় চালু করা হয়। পরবর্তী সময়ে, ২০১৩ সালের ২৬ জানুয়ারি, তৎকালীন প্রধানমন্ত্রী শেখ হাসিনা নিজে মিলটি সরকারিভাবে চালুকরণ উদ্বোধন করেন।
এই বৃহদায়তন প্রতিষ্ঠানটি কে.এফ.ডি. নামক একটি শিল্প-কমপ্লেক্সে অবস্থিত, যেখানে কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি রয়েছে।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে কে.এফ.ডি. (কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি)-তে প্রায় আটশত শ্রমিক কর্মরত রয়েছে, যাদের মধ্যে তিন-শতাধিক জন নারী শ্রমিক।
হেমায়েতপুর

হিমাইতপুর অথবা হেমায়েতপুর বাংলাদেশের পাবনার পাবনা সদর উপজেলার হেমায়েতপুর ইউনিয়নে অবস্থিত একটি গ্রাম।এই গ্রামটি পদ্মা নদীর তীরে অবস্থিত।
এটি ঠাকুর অনুকূলচন্দ্রের জন্মস্থান। হিমাইতপু্রে গণপ্রজাতন্ত্রী বাংলাদেশ সরকার কর্তৃক পরিচালিত একমাত্র মানসিক হাসপাতালটি রয়েছে। মানসিক হাসপাতালটির পাশেই রয়েছে পাবনা মেডিকেল কলেজ। ১৯৫৭ সালে পাবনার তৎকালীন সিভিল সার্জন মোহাম্মদ হোসেন গাংগুলীর হাত ধরেই পাবনা মানসিক হাসপাতাল শুরু হয়েছিল। হাসপাতালটির নির্মাণকাজ শেষ হয় ১৯৫৯ সালে। প্রায় ১১১ দশমিক ২৫ একর জমির বিশাল এলাকা জুড়ে এই মানসিক হাসপাতালটির অবস্থান। অধিগ্রহণ করা জমির সিংহভাগই ছিল আধ্যাত্মিক সাধক ঠাকুর অনুকূলচন্দ্রের।